b'\n_START_ARTICLE_\nIstospolna partnerska zveza\n_START_PARAGRAPH_\nIstospolna partnerska zveza je \xc5\xbeivljenjska skupnost dveh odraslih mo\xc5\xa1kih ali \xc5\xbeensk, ki partnerjema zagotavlja dolo\xc4\x8dene pravice, ki jih sicer imajo pari, ki sklenejo zakonsko zvezo. Vendar pa ne govorimo o istospolnih porokah, ker pravice niso popolnoma izena\xc4\x8dene in sta \xc5\xbee zakonsko ti dve vrsti zvez lo\xc4\x8deni. Ker so zakonsko ta partnerstva obravnavana lo\xc4\x8deno od obi\xc4\x8dajnih porok, jih uradno ne \xc5\xa1tejemo med istospolne poroke. V nekaterih dr\xc5\xbeavah so pravice istospolnih partnerjev veliko manj\xc5\xa1e. \xc5\xa0tevilni zagovorniki \xc4\x8dlovekovih pravic opozarjajo na neenakopravnost in sporno naj bi bilo \xc5\xbee to, da so istospolna partnerstva v zakonih opredeljena lo\xc4\x8deno od raznospolnih porok._NEWLINE_Danes so istospolne partnerske zveze uradno zakonsko dolo\xc4\x8dene v naslednjih dr\xc5\xbeavah oziroma ozemljih: Andora, Argentina, Avstrija, Brazilija, Ciper, Hrva\xc5\xa1ka, \xc4\x8ce\xc5\xa1ka, Nem\xc4\x8dija, Islandija, Italija, Izrael, Ju\xc5\xbena Afrika, Luksemburg, Mehika, Malta, Nova Zelandija, Portugalska, Slovenija, \xc5\xa0vedska, \xc5\xa0vica, in Zdru\xc5\xbeeno kraljestvo; Tasmanija ter ZDA.\n_START_SECTION_\nZgodovina\n_START_PARAGRAPH_\nPrvi so istospolno partnerstvo v sodobni zgodovini uzakonili na Danskem leta 1989. Sicer so se v starej\xc5\xa1ih dru\xc5\xbebah v zgodovini \xc5\xbee pojavljala dru\xc5\xbebeno sprejeta istospolna partnerstva.'